CELEX: 32015R0754
Language: el
Date: 2015-04-29 00:00:00
Title: Κανονισμός (ΕΕ) 2015/754 του Ευρωπαϊκού Κοινοβουλίου και του Συμβουλίου, της 29ης Απριλίου 2015, για το άνοιγμα και τον τρόπο διαχείρισης ορισμένων ενωσιακών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα

19.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 123/27
            
         ΚΑΝΟΝΙΣΜΌΣ (ΕΕ) 2015/754 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 29ης Απριλίου 2015
   για το άνοιγμα και τον τρόπο διαχείρισης ορισμένων ενωσιακών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα
   (κωδικοποιημένο κείμενο)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 774/94 του Συμβουλίου (3), έχει τροποποιηθεί επανειλημμένα και ουσιωδώς (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
            
         
               (2)
            
            
               H Ένωση διαπραγματεύθηκε δασμολογικές παραχωρήσεις στο πλαίσιο του άρθρου XXVIII της Γενικής Συμφωνίας Δασμών και Εμπορίου (GATT) και στο πλαίσιο των πολυμερών εμπορικών διαπραγματεύσεων του Γύρου της Ουρουγουάης. Οι διαπραγματεύσεις αυτές κατέληξαν σε συμφωνίες οι οποίες εγκρίθηκαν με τις αποφάσεις του Συμβουλίου 94/87/ΕΚ (5) και 94/800/ΕΚ (6).
            
         
               (3)
            
            
               Οι συμφωνίες αυτές προβλέπουν το άνοιγμα ετήσιων δασμολογικών ποσοστώσεων υπό ορισμένους όρους για το βόειο κρέας υψηλής ποιότητας που υπάγεται στους κωδικούς ΣΟ 0201 30 00, 0202 30 90, 0206 10 95 και 0206 29 91, για το χοίρειο κρέας που υπάγεται στους κωδικούς ΣΟ 0203 19 13 και 0203 29 15, για το κρέας πουλερικών που υπάγεται στους κωδικούς ΣΟ 0207 14 10, 0207 14 50, 0207 14 70, 0207 27 10, 0207 27 20 και 0207 27 80, για το σιτάρι και το σμιγάδι που υπάγονται στους κωδικούς ΣΟ 1001 11 00, 1001 19 00 και 1001 99 00 και για τα πίτουρα εν γένει και άλλα υπολείμματα που υπάγονται στους κωδικούς ΣΟ 2302 30 10, 2302 30 90, 2302 40 10 και 2302 40 90.
            
         
               (4)
            
            
               Αυτές οι συμφωνίες αφορούν απροσδιόριστη περίοδο. Θα πρέπει, κατά συνέπεια, προκειμένου να υπάρξει ορθολογιστική οργάνωση και αποτελεσματικότητα, να ανοιχθούν οι ποσοστώσεις επί πολυετούς βάσεως.
            
         
               (5)
            
            
               Μπορεί να αποδειχθεί σκόπιμη η θέσπιση καθεστώτος που να εγγυάται τη φύση, την προέλευση και την καταγωγή των προϊόντων. Στην περίπτωση αυτή θα πρέπει, ενδεχομένως, οι εισαγωγές στο πλαίσιο των συμπεφωνημένων δασμολογικών παραχωρήσεων να υπόκεινται στην προσκόμιση πιστοποιητικού γνησιότητας.
            
         
               (6)
            
            
               Μπορεί να αποδειχθεί σκόπιμη η κατανομή αυτών των εισαγωγών στη διάρκεια του έτους ανάλογα με τις ανάγκες της ενωσιακής αγοράς. Στην περίπτωση αυτή κρίνεται κατάλληλο ένα σύστημα χρησιμοποίησης των ποσοστώσεων βασισμένο στην προσκόμιση πιστοποιητικού εισαγωγής.
            
         
               (7)
            
            
               Προκειμένου να συμπληρωθούν ή να τροποποιηθούν ορισμένα μη ουσιώδη στοιχεία του παρόντος κανονισμού, θα πρέπει να ανατεθεί στην Επιτροπή εξουσία έκδοσης πράξεων σύμφωνα με το άρθρο 290 της Συνθήκης, όσον αφορά την έγκριση τροποποιήσεων του παρόντος κανονισμού, σε περίπτωση που θα πρέπει να προσαρμοστούν οι ποσότητες και άλλοι όροι του καθεστώτος ποσοστώσεων, ιδίως κατόπιν απόφασης του Συμβουλίου για τη σύναψη συμφωνίας με μία ή περισσότερες τρίτες χώρες. Είναι ιδιαίτερα σημαντικό να διεξάγει η Επιτροπή τις κατάλληλες διαβουλεύσεις κατά τις προπαρασκευαστικές εργασίες, ακόμα και σε επίπεδο εμπειρογνωμόνων. Η Επιτροπή, όταν ετοιμάζει και συντάσσει κατ' εξουσιοδότηση πράξεις, θα πρέπει να εξασφαλίζει την ταυτόχρονη, έγκαιρη και κατάλληλη διαβίβαση των σχετικών εγγράφων στο Ευρωπαϊκό Κοινοβούλιο και στο Συμβούλιο.
            
         
               (8)
            
            
               Για την εξασφάλιση ενιαίων όρων εφαρμογής του παρόντος κανονισμού, όσον αφορά τους αναγκαίους κανόνες για τη διαχείριση του καθεστώτος ποσοστώσεων που αναφέρεται στον παρόντα κανονισμό, θα πρέπει να ανατεθούν στην Επιτροπή εκτελεστικές αρμοδιότητες. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (7),
            
         ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανοίγεται ετήσια ενωσιακή δασμολογική ποσόστωση συνολικού όγκου 20 000 τόνων, εκφρασμένου σε βάρος του προϊόντος, για το βόειο κρέας υψηλής ποιότητας, νωπό, διατηρημένο με απλή ψύξη ή κατεψυγμένο που υπάγεται στους κωδικούς ΣΟ 0201 και 0202, καθώς και για τα προϊόντα που υπάγονται στους κωδικούς ΣΟ 0206 10 95 και 0206 29 91.
   Στο πλαίσιο της ποσόστωσης, ο εκφραζόμενος δασμός του κοινού δασμολογίου που εφαρμόζεται καθορίζεται σε 20 %.
   Άρθρο 2
   Ανοίγεται ετήσια ενωσιακή δασμολογική ποσόστωση συνολικού όγκου 7 000 τόνων για το χοίρειο κρέας, νωπό, διατηρημένο με απλή ψύξη ή κατεψυγμένο που υπάγεται στους κωδικούς ΣΟ 0203 19 13 και 0203 29 15.
   Στο πλαίσιο της ποσόστωσης, ο εφαρμοζόμενος δασμός του κοινού δασμολογίου καθορίζεται σε 0 %.
   Άρθρο 3
   Ανοίγεται ετήσια ενωσιακή δασμολογική ποσόστωση συνολικού όγκου 15 500 τόνων για το κρέας από πετεινούς ή κότες που υπάγεται στους κωδικούς ΣΟ 0207 14 10, 0207 14 50 και 0207 14 70.
   Στο πλαίσιο της ποσόστωσης, ο εφαρμοζόμενος δασμός του κοινού δασμολογίου καθορίζεται σε 0 %.
   Άρθρο 4
   Ανοίγεται ετήσια ενωσιακή δασμολογική ποσόστωση συνολικού όγκου 2 500 τόνων για το κρέας από γάλους ή γαλοπούλες που υπάγεται στους κωδικούς ΣΟ 0207 27 10, 0207 27 20 και 0207 27 80.
   Στο πλαίσιο της ποσόστωσης, ο εφαρμοζόμενος δασμός του κοινού δασμολογίου καθορίζεται σε 0 %.
   Άρθρο 5
   Ανοίγεται ετήσια ενωσιακή δασμολογική ποσόστωση συνολικού όγκου 300 000 τόνων για το σιτάρι ποιότητας που υπάγεται στους κωδικούς ΣΟ 1001 11 00, 1001 19 00 και 1001 99 00.
   Στο πλαίσιο της ποσόστωσης, ο εφαρμοζόμενος δασμός του κοινού δασμολογίου καθορίζεται σε 0 %.
   Άρθρο 6
   Ανοίγεται ετήσια ενωσιακή δασμολογική ποσόστωση συνολικού όγκου 475 000 τόνων για τα πίτουρα εν γένει και τα άλλα υπολείμματα σιταριού και άλλων δημητριακών εκτός του καλαμποκιού και του ρυζιού που υπάγονται στους κωδικούς ΣΟ 2302 30 10, 2302 30 90, 2302 40 10 και 2302 40 90.
   Στο πλαίσιο της ποσόστωσης, ο εφαρμοζόμενος δασμός του κοινού δασμολογίου καθορίζεται σε 30,60 EUR ανά τόνο για τα προϊόντα που υπάγονται στους κωδικούς ΣΟ 2302 30 10 και 2302 40 10 και σε 62,25 EUR ανά τόνο για τα προϊόντα που υπάγονται στους κωδικούς ΣΟ 2302 30 90 και 2302 40 90.
   Άρθρο 7
   Προκειμένου να τηρηθούν οι διεθνείς δεσμεύσεις και σε περίπτωση που οι ποσότητες και άλλοι όροι του καθεστώτος ποσοστώσεων που αναφέρεται μέσα στον παρόντα κανονισμό προσαρμόζονται από το Ευρωπαϊκό Κοινοβούλιο και το Συμβούλιο ή από το Συμβούλιο, ιδίως δε με απόφαση του Συμβουλίου για τη σύναψη συμφωνίας με μία ή περισσότερες τρίτες χώρες, ανατίθεται στην Επιτροπή η αρμοδιότητα έκδοσης κατ' εξουσιοδότηση πράξεων, δυνάμει του άρθρου 9, όσον αφορά τις τροποποιήσεις που θα προκύψουν για τον παρόντα κανονισμό.
   Άρθρο 8
   Η Επιτροπή θεσπίζει, με εκτελεστικές πράξεις, τους αναγκαίους κανόνες για τη διαχείριση του καθεστώτος ποσοστώσεων που αναφέρεται στον παρόντα κανονισμό και, κατά περίπτωση, τις διατάξεις:
   
               α)
            
            
               που εγγυώνται τη φύση, την προέλευση και την καταγωγή του σχετικού προϊόντος·
            
         
               β)
            
            
               που αφορούν την αναγνώριση του εγγράφου το οποίο καθιστά δυνατή την εξακρίβωση των εγγυήσεων που αναφέρονται στο στοιχείο α)· και
            
         
               γ)
            
            
               που αφορούν την έκδοση και τη διάρκεια ισχύος των πιστοποιητικών εισαγωγής.
            
         Οι εν λόγω εκτελεστικές πράξεις θεσπίζονται σύμφωνα με τη διαδικασία εξέτασης του άρθρου 10 παράγραφος 2.
   Άρθρο 9
   1.   Ανατίθεται στην Επιτροπή η εξουσία να εκδίδει κατ' εξουσιοδότηση πράξεις υπό τους όρους του παρόντος άρθρου.
   2.   Η προβλεπόμενη στο άρθρο 7 εξουσία έκδοσης κατ' εξουσιοδότηση πράξεων απονέμεται στην Επιτροπή για περίοδο πέντε ετών από τις 9 Απριλίου 2014. Η Επιτροπή υποβάλλει έκθεση σχετικά με τις εξουσίες που της έχουν ανατεθεί το αργότερο εννέα μήνες πριν από τη λήξη της περιόδου των πέντε ετών. Η εξουσιοδότηση ανανεώνεται αυτομάτως για περιόδους ίδιας διάρκειας, εκτός εάν το Ευρωπαϊκό Κοινοβούλιο ή το Συμβούλιο προβάλλουν αντιρρήσεις το αργότερο εντός τριών μηνών πριν τη λήξη της κάθε περιόδου.
   3.   Η εξουσιοδότηση που προβλέπεται στο άρθρο 7 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Αρχίζει να ισχύει την επομένη της δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτήν. Δεν θίγει το κύρος των ήδη εν ισχύι κατ' εξουσιοδότηση πράξεων.
   4.   Μόλις εκδώσει μία κατ' εξουσιοδότηση πράξη, η Επιτροπή την κοινοποιεί ταυτόχρονα στο Ευρωπαϊκό Κοινοβούλιο και στο Συμβούλιο.
   5.   Η κατ' εξουσιοδότηση πράξη που εκδίδεται δυνάμει του άρθρου 7 τίθεται σε ισχύ μόνο εφόσον δεν έχει διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την ημέρα που η πράξη κοινοποιείται στο Ευρωπαϊκό Κοινοβούλιο και στο Συμβούλιο ή εάν, πριν λήξει αυτή η περίοδος, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η περίοδος αυτή παρατείνεται κατά δύο μήνες κατόπιν πρωτοβουλίας του Ευρωπαϊκού Κοινοβουλίου ή του Συμβουλίου.
   Άρθρο 10
   1.   Η Επιτροπή επικουρείται από την επιτροπή για την κοινή οργάνωση των γεωργικών αγορών που θεσπίζεται δυνάμει του άρθρου 229 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (8). Πρόκειται για επιτροπή κατά την έννοια του κανονισμού (ΕΕ) αριθ. 182/2011.
   2.   Όποτε γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
   3.   Αν η επιτροπή πρέπει να γνωμοδοτήσει με έγγραφη διαδικασία, η εν λόγω διαδικασία περατώνεται χωρίς αποτέλεσμα αν, εντός της προθεσμίας για την παροχή της γνωμοδότησης, το αποφασίσει ο πρόεδρος της επιτροπής ή το ζητήσει τουλάχιστον το ένα τέταρτο των μελών της.
   Άρθρο 11
   Ο κανονισμός (ΕΚ) αριθ. 774/94 καταργείται.
   Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος II.
   Άρθρο 12
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Στρασβούργο, 29 Απριλίου 2015.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         M. SCHULZ
      
      
         
            Για το Συμβούλιο
         
         
            Η Πρόεδρος
         
         Z. KALNIŅA-LUKAŠEVICA
      
   
   
      (1)  Γνώμη της 10ης Δεκεμβρίου 2014 (δεν έχει ακόμη δημοσιευθεί στην Επίσημη Εφημερίδα).
   
      (2)  Θέση του Ευρωπαϊκού Κοινοβουλίου της 11ης Μαρτίου 2015 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 20ής Απριλίου 2015.
   
      (3)  Κανονισμός (ΕΚ) αριθ. 774/94 του Συμβουλίου, της 29ης Μαρτίου 1994, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα (ΕΕ L 91 της 8.4.1994, σ. 1).
   
      (4)  Βλέπε παράρτημα I.
   
      (5)  Απόφαση 94/87/ΕΚ του Συμβουλίου, της 20ής Δεκεμβρίου 1993, για τη σύναψη συμφωνιών υπό μορφή εγκεκριμένων πρακτικών δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) μεταξύ της Ευρωπαϊκής Κοινότητας και, αντιστοίχως, της Αργεντινής, της Βραζιλίας, του Καναδά, της Πολωνίας, της Σουηδίας και της Ουρουγουάης σχετικά με ορισμένους ελαιούχους σπόρους (ΕΕ L 47 της 18.2.1994, σ. 1).
   
      (6)  Απόφαση 94/800/ΕΚ του Συμβουλίου, της 22ας Δεκεμβρίου 1994, σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθόσον αφορά τα θέματα που εμπίπτουν στις αρμοδιότητές της (ΕΕ L 336 της 23.12.1994, σ. 1).
   
      (7)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
   
      (8)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών του Συμβουλίου (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (ΕΕ L 347 της 20.12.2013, σ. 671).
   
      ΠΑΡΑΡΤΗΜΑ I
      
         Καταργούμενος κανονισμός με κατάλογο των διαδοχικών τροποποιήσεών του
      
      
                   
               
               
                  Κανονισμός (ΕΚ) αριθ. 774/94 του Συμβουλίου
                  (ΕΕ L 91 της 8.4.1994, σ. 1)
               
            
                   
               
               
                  Κανονισμός (ΕΚ) αριθ. 2198/95 της Επιτροπής
                  (ΕΕ L 221 της 19.9.1995, σ. 3).
               
            
                   
               
               
                  Κανονισμός (ΕΕ) αριθ. 252/2014 του Ευρωπαϊκού Κοινοβουλίου και του Συμβουλίου
                  (ΕΕ L 84 της 20.3.2014, σ. 35).
               
            
   
      ΠΑΡΑΡΤΗΜΑ II
      
         Πίνακας αντιστοιχίας
      
      
                  Κανονισμός (ΕΚ) αριθ. 774/94
               
               
                  Παρών κανονισμός
               
            
                  Άρθρο 1 παράγραφος 1
               
               
                  Άρθρο 1 πρώτο εδάφιο
               
            
                  Άρθρο 1 παράγραφος 2
               
               
                  Άρθρο 1 δεύτερο εδάφιο
               
            
                  Άρθρο 2 παράγραφος 1
               
               
                  Άρθρο 2 πρώτο εδάφιο
               
            
                  Άρθρο 2 παράγραφος 2
               
               
                  Άρθρο 2 δεύτερο εδάφιο
               
            
                  Άρθρο 3 παράγραφος 1
               
               
                  Άρθρο 3 πρώτο εδάφιο
               
            
                  Άρθρο 3 παράγραφος 2
               
               
                  Άρθρο 3 δεύτερο εδάφιο
               
            
                  Άρθρο 4 παράγραφος 1
               
               
                  Άρθρο 4 πρώτο εδάφιο
               
            
                  Άρθρο 4 παράγραφος 2
               
               
                  Άρθρο 4 δεύτερο εδάφιο
               
            
                  Άρθρο 5 παράγραφος 1
               
               
                  Άρθρο 5 πρώτο εδάφιο
               
            
                  Άρθρο 5 παράγραφος 2
               
               
                  Άρθρο 5 δεύτερο εδάφιο
               
            
                  Άρθρο 6 παράγραφος 1
               
               
                  Άρθρο 6 πρώτο εδάφιο
               
            
                  Άρθρο 6 παράγραφος 2
               
               
                  Άρθρο 6 δεύτερο εδάφιο
               
            
                  Άρθρο 7
               
               
                  Άρθρο 8
               
            
                  Άρθρο 8
               
               
                  Άρθρο 7
               
            
                  Άρθρο 8α
               
               
                  Άρθρο 9
               
            
                  Άρθρο 8β
               
               
                  Άρθρο 10
               
            
                  Άρθρο 9
               
               
                  —
               
            
                  Άρθρο 10
               
               
                  Άρθρο 12
               
            
                  —
               
               
                  Άρθρο 11
               
            
                  —
               
               
                  Παράρτημα I
               
            
                  —
               
               
                  Παράρτημα II